สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
ตอน

| ปี | ปี | Subtitle | จำนวนตอน | จำนวนตอน | วันที่เผยแพร่> วันแรก | วันที่เผยแพร่> วันสุดท้าย | วันที่เผยแพร่> เครือข่าย |
| --- | --- | --- | --- | --- | --- | --- | --- |
|  | ฉบับภาพยนตร์ | สตาร์ วอร์ส: สงครามโคลน (ภาพยนตร์) | — | — | 15 สิงหาคม ค.ศ. 2008 (2008-08-15) | 15 สิงหาคม ค.ศ. 2008 (2008-08-15) | โรงภาพยนตร์ |
|  | 1 | — | 22 | 22 | 3 ตุลาคม ค.ศ. 2008 (2008-10-03) | 20 มีนาคม ค.ศ. 2009 (2009-03-20) | การ์ตูนเน็ตเวิร์ค |
|  | 2 | Rise of the Bounty Hunters | 22 | 22 | 2 ตุลาคม ค.ศ. 2009 (2009-10-02) | 30 เมษายน ค.ศ. 2010 (2010-04-30) | การ์ตูนเน็ตเวิร์ค |
|  | 3 | Secrets Revealed | 22 | 22 | 17 กันยายน ค.ศ. 2010 (2010-09-17) | 1 เมษายน ค.ศ. 2011 (2011-04-01) | การ์ตูนเน็ตเวิร์ค |
|  | 4 | Battle Lines | 22 | 22 | 16 กันยายน ค.ศ. 2011 (2011-09-16) | 16 มีนาคม ค.ศ. 2012 (2012-03-16) | การ์ตูนเน็ตเวิร์ค |
|  | 5 | — | 20 | 20 | 29 กันยายน ค.ศ. 2012 (2012-09-29) | 2 มีนาคม ค.ศ. 2013 (2013-03-02) | การ์ตูนเน็ตเวิร์ค |
|  | 6 | The Lost Missions | 13 | 13 | 7 มีนาคม ค.ศ. 2014 (2014-03-07) | 7 มีนาคม ค.ศ. 2014 (2014-03-07) | เน็ตฟลิกซ์ |
|  | 7 | The Final Season | 12 | 12 | 21 กุมภาพันธ์ ค.ศ. 2020 (2020-02-21) | 4 พฤษภาคม ค.ศ. 2020 (2020-05-04) | ดิสนีย์+ |
แอนิเมชันชุดนี้เริ่มต้นจากภาพยนตร์แอนิเมชัน สตาร์ วอร์ส: สงครามโคลน (ภาพยนตร์) โดยการตัดสินใจนี้เกิดขึ้นหลังจากที่ทีมผู้ผลิตได้รับชมฟุตเทจที่เสร็จสมบูรณ์ของตอนแรก ๆ หลายตอนสำหรับแอนิเมชันชุดทางโทรทัศน์ที่วางแผนไว้ ซึ่งท้ายที่สุดก็รวมเป็นภาพยนตร์ขนาดยาวเรื่องเดียว วอร์เนอร์ บราเดอร์ส พิกเจอร์สจัดจำหน่ายภาพยนตร์เรื่องนี้ ในขณะที่ตอนต่อ ๆ มาออกอากาศแยกกันทางการ์ตูนเน็ตเวิร์ค สำหรับภาพยนตร์เรื่องนี้ คริสโตเฟอร์ ลี, แอนโทนี แดเนียลส์, ซามูเอล แอล. แจ็กสัน และแมทธิว วูด กลับมารับบทเคานต์ดูกู, ซีทรีพีโอ, เมซ วินดู และบี 1 แบทเทิลดรอยด์ จากภาพยนตร์คนแสดงตามลำดับ โดยไม่นับลีและแจ็กสันที่ไม่ได้กลับมารับบทในละครโทรทัศน์
เมื่อวันที่ 5 ธันวาคม ค.ศ. 2011 มีการปล่อยตอนยาวแบบที่ตัดต่อรวบรวมกลุ่มตอน (ประกอบไปด้วย "Nightsisters", "Monster" และ "Witches of the Mist") ซึ่งเป็นหนึ่งในสามไตรภาคของซีซีนที่ 3 เข้าด้วยกัน โดยได้มีการปล่อยให้ดาวน์โหลดผ่านไอทูนส์ในรูปแบบของภาพยนตร์ต่อเนื่อง ซึ่งก่อนหน้านี้ฉายในแบบเฉพาะกลุ่มที่เลือกในปี ค.ศ. 2010 สามตอนนี้เขียนโดยเคที ลูคัสซึ่งเคยเขียนบทซีซันที่ 1 ตอน "Jedi Crash" รวมถึงซีซันที่ 3 ตอน "Sphere of Influence" และ "Assassin" นอกจากนี้ยังมีการออกอากาศซ้ำของซีซัน 1 ในรูปแบบตอน "ถอดรหัส" โดยแต่ละตอนมีหน้าต่างข้อความที่ไม่รบกวนสายตา ซึ่งให้ข้อมูลเพิ่มเติมเกี่ยวกับตัวละครและเหตุการณ์ที่กำลังเกิดขึ้นบนหน้าจอ
แอนิเมชันชุดนี้ถูกยกเลิกไปในเดือนมีนาคม ค.ศ. 2013 หลังจากจบซีซันที่ 5 ไปแล้ว ซึ่งเป็นผลมาจากการเข้าซื้อกิจการลูคัสฟิล์มของบริษัทเดอะวอลต์ดิสนีย์และการตัดสินใจ "ก้าวไปสู่ทิศทางใหม่ในการเขียนโปรแกรมแอนิเมชัน" ทิศทางใหม่นี้ซึ่งเรียกว่า "แอนิเมชันชุด สตาร์ วอร์ส เรื่องใหม่ทั้งหมดที่มีฉากในช่วงเวลาที่ไม่เคยมีใครแตะต้องมาก่อนในภาพยนตร์ สตาร์ วอร์ส หรือรายการโทรทัศน์" จึงทำให้เกิดสตาร์ วอร์ส เรเบลส์ ซึ่งเป็นแอนิเมชันชุดที่ออกอากาศทางดิสนีย์เอ็กซ์ดี แทนที่จะเป็นการ์ตูนเน็ตเวิร์ค ในช่วงเวลาของการประกาศลูคัสฟิล์มยังบอกใบ้อีกว่าแม้ว่าพวกเขาไม่ได้ผลิตตอนของ เดอะ โคลน วอร์ส สำหรับการ์ตูนเน็ตเวิร์คอีกต่อไป แต่พวกเขากำลังสร้างเนื้อเรื่องเพิ่มเติมที่จะปรากฏที่อื่น ซีซันที่ 6 เผยแพร่บนเน็ตฟลิกซ์ เมื่อวันที่ 7 มีนาคม ค.ศ. 2014 พร้อมด้วยสื่อเพิ่มเติม เช่น หนังสือการ์ตูนและนวนิยาย โดยอิงจากโครงเรื่องที่ยังสร้างไม่เสร็จซึ่งเคยมีแผนที่จะรวมอยู่ในซีซันนี้
เพื่อเป็นเฉลิมฉลองการเผยแพร่ครบทั้งแอนิเมชันชุดทางเน็ตฟลิกซ์ ในวันที่ 17 มีนาคม ค.ศ. 2014 เว็บไซต์ StarWars.com จึงได้เผยแพร่ลำดับตอนอย่างเป็นทางการสำหรับหกซีซันแรก ซึ่งได้รับการอัปเดตในภายหลังเพื่อรวมลิงก์ไปยังตอนต่าง ๆ บนดิสนีย์+
สี่ปีต่อมา ลูคัสฟิล์มได้ประกาศที่งานซาน ดิเอโก คอมิกคอน ในเดือนกรกฎาคม ค.ศ. 2018 ว่า เดอะ โคลน วอร์ส จะกลับมาพร้อมตอนใหม่ 12 ตอนในซีซันที่ 7 ที่จะออกฉายบนดิสนีย์+ ตัวอย่างสำหรับซีซันนี้เผยแพร่เมื่อวันที่ 14 เมษายน ค.ศ. 2019 ที่งาน Star Wars Celebration Chicago เมื่อวันที่ 23 สิงหาคม ค.ศ. 2019 เดฟ ฟิโลนีซึ่งเป็นผู้สร้างแอนิเมชันชุดนี้ได้ประกาศที่งาน D23 Expo ว่าจะเป็นซีซันสุดท้าย